open-index/open-wikipedia-markdown huggingface dataset:
Domènec Balmanya

**Domènec Balmanya i Perera** (født 29. desember 1914, død 14. februar 2002) fra Girona i Spania, var en spansk fotballspiller og -trener. Som spiller var Balmanya mest i FC Barcelona og FC Sète i Frankrike, sistnevnte som resultat av at han hoppet av under borgerkrigen. Balmanya returnerte i 1941 til Spania etter borgerkrigen etter at det hadde blitt meklet på hans vegne om at han skulle slippe seks års utestengelse ved hjemkomst.

Balmanya markerte seg som trener ved å vinne Copa del Generalissimo og den første Messebycupen med Barcelona, men det ble bare to tredjeplasser i serien. Etter ryddige resultater som trener for Sète, Valencia, Real Betis og Málaga, sistnevnte rykket opp til nest øverste divisjon under ham, fikk han prøve seg som trener for Atletico Madrid. Der vant Balmanya sin eneste ligatittel. 

Deretter ble Balmanya trener for  etter José Villalonga. Hans innsats var i og for seg ryddig, Spania vant sin kvalifiseringsgruppe til EM i fotball 1968 mot ,  og , men tapte kvalifiseringens kvartfinale for regjerende verdensmester . Dermed var Spania ute. Balmanya ble erstattet som trener av Luis Molowny etter elleve kamper. Molowny fikk selv bare fire kamper.

## Referanser


## Eksterne lenker
*
Jægervasstindan

**Jægervasstindan** er et fjellmassiv i Lyngsalpan i Lyngen kommune i Troms. Det består av Store Jægervasstind (1543 moh), Lille Jægervasstind (1410 moh) og Nordre Jægervasstind (to topper; 1235 og 1042 moh). Store Jægervasstind ble første gang besteget i 1898.

Det kjente foto- og turmålet Blåisvannet ligger rett nord, ved foten av fjellmassivet. 

## Referanser
Käringön

**Käringön** er en øy og et tettsted i Käringöns socken i Orusts kommun. 

Kollektivtransportselskapet Västtrafik kjører flere fergeturer daglig til øya fra Tuvesvik, en tur som tar om lag 30 minutter med passasjerfergen MS «Strömstierna». Det er imidlertid kun passasjerer, bilferge finnes ikke da Käringön ikke har veier tilpasset motorisert trafikk, det er til og med forbudt å sykle på øya. De eneste som har unntak er Svenska Sjöräddningssällskapet, (SSRS), som har en av Sveriges største sjøredningsstasjoner på øya. Deres personale har dispensasjon til å benytte «utrykningssykkel».

På øya finnes Käringöns kirke, ulike forretninger, Galleri Brygghuset, kunstatelier og tatoveringsstudio, vandrerhjem, hotell og restauranter, blant annet fiskerestauranten Petersons krog. Käringön er mye besøkt av fritidsseilere om sommeren. Kroen har åpent året rundt og Simsons prästgård har åpent om sommeren. Navnet Käringön kommer fra sjømerket «käring». En kjent käring står på Tornö rett nord fra Käringöns havneinnløp.

## Staving
Øyas navn staves med en *r*, til forskjell fra i «Ungmön på Kärringön», Harry Brandelius popularisering av en Kai Gullmar-komposisjon, først innspilt av han i 1940. Derimot skrives innspillingen fra 1929 med Daniel Hertzman som «Ungmön på Käringön».

## Referanser


## Litteratur
* Arén, Hans; Björquist Kajsa, Arén Hans, Arén Jäger, Jacobsson Lolo (1986). Husen på Käringön. Henån: Orust kommun. Libris 7593545. ISBN 91-7032-247-3
* Boqvist, Agneta (1983). En etnologisk studie av kulturmönster och ekonomisk anpassning i ett utkantsområde. Göteborg: Arkitektur, Chalmers tekn. högsk.. Libris 7593408. ISBN 91-7032-099-3
* Bååk, Helene (1986). Käringön. Käringön. Libris 608497
* Lindblad, Carl Severin (1910). Minnesblad efter L.O.A. Simson på Käringö. Göteborg. Libris 2777161
* Slagarp, Bill (1995). Käringö kyrkas historia. [Käringön]: [A.-L. Möller]. Libris 7450771. ISBN 91-630-3653-3
* Tengby, Nils (1991). Käringön: ett litet fiskeläges historia. Skrifter / utgivna av Bohusläns museum och Bohusläns hembygdsförbund, 0280-4174 ; 39. Uddevalla: Bohusläns museum. Libris 7657917. ISBN 91-7686-059-0
* Tengby, Nils (1996). Käringön: vardag i fiskeläget. Skrifter / utgivna av Bohusläns museum och Bohusläns hembygdsförbund, 0280-4174 ; 57. Uddevalla: Bohusläns museum. Libris 7657998. ISBN 91-7686-169-4
* Tengby, Nils (1989). Käringön: de engelska kuttrarnas epok. Göteborg: Göteborgs univ.. Libris 8869673
* Zackrisson, Maj (1997). Dialektord och talesätt från Käringön. [Ellös]: [M. Zackrisson]. Libris 2359469

## Eksterne lenker
* Karingon.info med informasjon om vær, vind, fergetrafikk osv
Mauro Tassotti

**Mauro Tassotti** (født 19. januar 1960) er en italiensk tidligere fotballspiller. Tassottis spilte For AC Milan i 17 år og vant like mange titler, deriblant fem Serie A-titler og tre UEFA Champions League-seire.

På tross av at han var fast på AC Milan i så godt som hele karrieren, ble han ikke valgt til landslaget til  før i 1992, i kvalifiseringen til VM i USA, da han var 32 år gammel. Italia kvalifiserte seg, og Tasotti var med i åpningskampen, som Italia tapte mot . Deretter var Tassotti ute av laget de neste tre kampene, men kom inn igjen i kvartfinalen mot . Tasotti markerte seg da han i sluttminuttene i en hodeduell mot Luis Enrique. I stedet for å vinne duellen, plantet Tassotti en albue i ansiktet på Luis Enrique, som medførte at sistnevnte falt ned og blødde. Tassotti fikk ingen kort og det ble ingen straffe, men kort tid senere fikk han åtte kampers utestengelse. Tassotti kom aldri tilbake til landslagsfotball igjen etter dette.

## Referanser


## Eksterne lenker
*
Fulufjellet nasjonalpark

**Fulufjellet nasjonalpark** er en norsk nasjonalpark som ligger i Fulufjellet, et næringsfattig lavfjellsområde øst i Trysil i Innlandet; på østsiden av Ljøra mot grensen til Sverige. Parken ble opprettet i 2012 for å «*bevare et stort naturområde som inneholder særegne, representative økosystem som er uten tyngre naturinngrep, herunder artsfattig fjellvegetasjon og artsrik barskog*»  og den dekker et område på 82,5 km2.

Nasjonalparken den grenser opp til den langt større Fulufjällets nasjonalpark i Sverige, som ble etablert i 2002, og til Fregn naturreservat som ble opprettet samtidig med den norske nasjonalparken.

## Geografi, landskap, geologi
Den svenske og den norske nasjonalparken består av et samlet fjellplatå med omliggende daler og bevokste sider. På norsk side er platået delt i tre deler av de to elvene Bergåa og Gira som skjærer seg inn i platået.

Området omfatter særpregede kvartærgeologiske forekomster og høyreliggende urskogspreget barskog med et stort naturmangfold. 

Langs fjellsidene og på høyder/topper finnes det både gran- og furuskog, bekkekløfter og rasmarker med høye naturverdier. Vegetasjonen i snaufjellet er lite variert og området representerer, både nasjonalt og internasjonalt, en ekstremt artsfattig fjellvegetasjon. Området Storgnollen-Steinknøsen-Furuknøsen har landskapsmessige og kvartærgeologiske verdier. Kombinasjonene av variert topografi med store høydeforskjeller, blokkmark og gjel/nedskjæringer gjør området Storgnollen – Steinknøsen – Furuknøsen spesielt interessant.

## Flora og fauna
Fjellene er stort sett dekket av heivegetasjon dominert av dvergbusker, gras, starr og siv. Nesten av skog i området er gran og furu. Stedvis har skogen urskogpreg med et rikt artsmangfold. Mange sjeldne lav- og sopparter er registrert innenfor nasjonalparken.

Bjørn er en karakterart i området, men også ulv, jerv og gaupe finnes her. Fuglelivet er preget av tiur, orrfugl, jerpe og rype.

## Forvaltning og bruk av området
Området blir mye brukt til jakt, fiske og friluftsliv, og det er åpning for det i vernebestemmelsene. Forvaltningen av parken blir lagt til et lokalt nasjonalparkstyre.

Fra norsk side er det enklest adkomst til det sørligste av de tre platåene. Bilvei forbi Fulufjellet alpinsenter fører nesten fram til nasjonalparkens grense. Merket sti opp til grensevarde inne i nasjonalparkene.

## Referanser


## Eksterne lenker
*
Magnus Nome

**Magnus Nome** (født 1980) er en norsk skribent og redaktør med bakgrunn fra TV og radio og skrivende journalistikk. Han har levert innhold til blant annet NRK1, Kanal24, Radio Norge, Dagbladet og Ny Tid, og jobbet fram til 2012 som redaktør i Teddy TV.

Nome er en av skaperne av TV-seriene *[[Folkeopplysningen]]* og *[[Siffer (TV-program)|Siffer]]* som begge gikk på NRK1, og forfatter av boken som kom i forlengelsen av sistnevnte. Han ble i 2012 ansatt som redaktør i det London-baserte internett-magasinet openDemocracy.

## Referanser
Iván de la Peña

**Iván de la Peña López** (født 6. mai 1976) er en spansk tidligere fotballspiller. Han hadde størst suksess i RCD Espanyol. De la Peña startet i Racing de Santander, men ble tidlig plukket opp av FC Barcelona. Etter å ha imponert på rekruttlaget, var han klar for førstelagsspill, men det skar seg mellom ham og trener Johan Cruijff. Da Bobby Robson tok over i 1996 fikk han mer spilletid, og spilte godt sammen med Ronaldo på topp for Barcelona.

De la Peña ble sett på som svært lovende i Spania, og El País kåret ham til årets nykommer i 1996 og 1997. Det ble imidlertid ikke plass til verken ham eller Raul i Javier Clementes EM-tropp. For De la Peña var de to årene likevel suksessrike, da han var med på å vinne Cupvinnercupen og Copa del Rey. I 1998, med Louis van Gaal som ny trener, ble igjen De la Peña satt i skyggen, og han forlot FC Barcelona for å spille for SS Lazio. Han greide ikke å markere seg der heller, og etter utlån til Olympique Marseille og FC Barcelona igjen, dro han tilbake til Spania og Espanyol. I Espanyol ble han en stor suksess og spilte mange kamper. Han var avgjørende for lagets suksess i cup og internasjonale turneringer i denne perioden. Først i 2005, 28 år gammel, debuterte De la Peña på landslaget, og fikk fem kamper.

Ivan de la Peña la opp som resultat av skader i 2011.

## Referanser


## Eksterne lenker
*
Skien Bandyklubb

**Skien Bandyklubb** (stiftet 1989) er et norsk idrettslag fra Skien som kun driver med bandy. Klubben ble opprettet etter at Skien isstadion, en kunstfrossen skøytebane for bandy og hurtigløp, ble åpnet i 1987. Bandy i Grenland hadde fram til dette blitt drevet i Borg, til en viss grad i Odd, samt i flere klubber i Porsgrunn.

Skien Bandyklubb spilte NM-finale for gutter i 1998 og semifinale for junior i 2001. Klubben trakk herrelaget sitt fra serien i 2005 og har ikke hatt seniorlag siden. Aktiviteten for øvrig har også vært lav de seneste årene. Klubben sto i 2011 i fare for å bli oppløst, men ble vedtatt drevet videre. I 2013 og 2014 har klubben vunnet Grenlandsturneringen, en bandyturnering med redusert banestørrelse og seks spillere på hvert lag, og med deltakelse fra Skien, Porsgrunn og Larvik.

## Referanser
Fredrik Bjercke Punsvik

**Fredrik Bjercke Punsvik** (født 1989) er en norsk advokat og politiker (H).

Han har mastergrad i rettsvitenskap fra Universitetet i Bergen fra 2016. Han var advokatfullmektig i Kvale Advokatfirma og så i Advokatfirmaet Selmer i Oslo og fikk advokatbevilling i 2019. Han fortsatte i Selmer som spesialist innen arbeidsrett. I 2023 ble han advokat i DNB.I 2025 ble han advokat i NHO.

Han er sønn av Tom-Ivar Punsvik, oberstløytnant i Luftforsvaret. Han ble født i Bodø og vokste opp i Rygge i Østfold.

Punsvik var formann i Østfold Unge Høyre 2006–2008, medlem av Unge Høyres sentralstyre 2010–2014 og Unge Høyres 1. nestleder 2012–2014. Han var medlem av både Rygge kommunestyre og Østfold fylkesting 2007–2011.

Han giftet seg i 2022 med Embla Belsvik, som også har vært Høyre-politiker.

## Referanser
Serine Jonassen

**Serine Jonassen** (født 1991) er en norsk politiker (H) og siviløkonom.

Hun var leder i Rogaland Unge Høyre 2010–2011, varamedlem av Rogaland fylkesting 2011–2015 og 2. nestleder i Unge Høyres sentralstyre 2012–2014. Jonassen vant Unge Høyres elitekurs i 2010.

Fra 2020 til 2021 var Jonassen politisk rådgiver for finansminister Jan Tore Sanner i Solberg-regjeringen.

Hun er utdannet siviløkonom fra NHH. Hun har arbeidet i konsulentselskapet Capgemini Invent, i investeringsselskapet Hitecvision og i Norsk Gjenvinning.

## Referanser


## Eksterne lenker
*
Marc Webb

**Marc Preston Webb** (født 1974) er en amerikansk musikkvideo- og filmregissør.

Webb er først og fremst kjent for å ha regissert den romantiske komedien *[[(500) Days of Summer]]* (2009) og superheltfilmen *[[The Amazing Spider-Man (2012)|The Amazing Spider-Man]]* (2012). Han har også stått bak musikkvideoer til en rekke kjente artister, som Santana, 3 Doors Down, Green Day, Maroon 5, Gavin DeGraw, Daniel Powter, Hilary Duff, Pussycat Dolls og Fergie.

Det er bekreftet at han kommer tilbake som regissør i *[[The Amazing Spider-Man 2]]*, oppfølgeren til *The Amazing Spider-Man*.

## Filmografi

## TV

## Musikkvideoer

**Videografi**
*MxPx – "Everything Sucks (When You're Gone)" (November 2003)
*Brand New – "Sic Transit Gloria.... Glory Fades" (Desember 2003)

## Referanser


## Eksterne lenker
* 
*
Skien isstadion

**Skien isstadion** er en kunstfrossen skøytebane i Skien i Telemark. Stadionet åpnet i 1987 og er en del av Skien fritidspark på Klosterskogen.

Isflaten er 70 ganger 184 meter stor og blir brukt av skøytegruppa i Herkules Idrettsforening, tidligere også av Skien Bandyklubb. 

## Arrangementer
På stadionet er det blitt arrangert flere mesterskap:
;Internasjonale mesterskap på skøyter
* Allround-VM på skøyter 1988, kvinner
;Norske mesterskap i hurtigløp på skøyter
* Sprint-NM på skøyter 1990
* Stafett-NM på skøyter 1990
* Allround-NM på skøyter 2002
* Junior Enkeltdistanse-NM på skøyter 1990
* Junior Allround på skøyter 1998
* Junior Enkeltdistanse-NM på skøyter 2003
* Junior Allround-NM på skøyter 2004

I tillegg har det også vært to verdenscupløp i hurtigløp på skøyter her.

## Referanser


## Eksterne lenker
* 
* 
* 
* 
*
George Entwistle

**George Edward Entwistle** (født 8. juli 1962) er en britisk kringkastingsmann. Han tiltrådte i jobben som generaldirektør i BBC etter Mark Thompson 17. september 2012, men trakk seg fra stillingen allerede 10. november samme år etter at programmet *[[Newsnight]]* feilaktig innblandet Lord McAlpine i en pedofili-sak.

Entwistle har en bachelorgrad i filosofi og politikk fra Universitetet i Durham. Fra 1984 til 1989 arbeidet han i Haymarket Group. Han begynte i BBC i 1989.

## Referanser
Liste over kulturminner i Gloppen

**Liste over kulturminner i Gloppen** er en oversikt over fredede og/eller bevaringsverdige bygninger og elementer i Gloppen. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 
v

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Biff Stroganov

**Biff Stroganov**, også skrevet **biff Stroganoff**, er en russisk rett bestående av stekte biter av biff i en saus laget av sennep og smetana (tykk rømme). Retten har fått navn etter et medlem av Stroganov-familien. Siden den først dukket opp på 1800-tallet, har den blitt populær over hele verden, med betydelige variasjoner fra den opprinnelige oppskriften. Sopp er vanlig i mange varianter.
## Historie
Retten er oppkalt etter et medlem av den russiske adelsfamilien Stroganov. Det har vært diskutert om den er oppkalt etter diplomaten  eller politikeren . Ifølge legenden skal Pavels kokk, mens de oppholdt seg i Sibir, ha oppdaget at kjøttet var så frossent at det bare kunne skjæres i små strimler.

En annen legende tilskriver oppfinnelsen franske kokker som arbeidet for familien, men flere forskere peker på at oppskriften er en raffinert versjon av eldre russiske retter. På russisk heter retten *Бефстро́ганов* («Befstroganov»), avledet fra fransk *Bœuf Stroganoff*.

Den klassiske russiske kokeboken *En gave til unge husmødre* (russisk: Подарок молодым хозяйкам – *Podarok molodym khoziajkam*) av Jelena Molokhovets inneholder den første kjente oppskriften på *Govjadina po-strogonovski, s gortsjitseju* – «Biff à la Stroganov med sennep» – i utgaven fra 1871.
Oppskriften bruker biff i terninger (ikke strimler) som marineres tørt i salt og allehånde, deretter stekes i smør. Sausen består av en enkel jevning blandet med ferdig sennep og buljong, og avsluttes med litt rømme – uten løk, sopp eller alkohol.

I 1891 leverte den franske kokken , som arbeidet i St. Petersburg, en oppskrift på biff Stroganoff til en konkurranse arrangert av det franske magasinet *L’Art culinaire*. Dette førte til at *Larousse Gastronomique* antok at han hadde oppfunnet retten, men både oppskriften og navnet eksisterte allerede før dette.

### Videre utvikling
En oppskrift fra 1909 legger til løk og tomatsaus, og serverer retten med sprø potetstaver, som regnes som det tradisjonelle tilbehøret til biff Stroganoff i Russland.

Versjonen i *Larousse Gastronomique* fra 1938 inkluderer biffstrimler og løk, med sennep eller tomatpuré som valgfritt tilsetning.
Etter den russiske monarkiets fall i 1917 ble retten populær på hoteller og restauranter i Kina før andre verdenskrig. Den første engelske kokeboken som inneholdt en oppskrift på biff Stroganoff var Ambrose Heaths *Good Food* (1932). Retten kom til Hongkong på slutten av 1950-tallet.

På 1960-tallet i USA lanserte flere produsenter tørkede biff Stroganoff-blandinger som skulle blandes med stekt biff og rømme. Den ble også solgt frysetørket til bruk for turfolk og campere.

## Referanser
Isaac Cuenca

**Joan Isaac Cuenca López** (født 27. april 1991 i Reus) er en spansk fotballspiller som spiller for den israelske klubben Hapoel Beer Sheva.

## Teknisk profil
Han spiller vanligvis ute på sidene, enten høyre eller venstre. Men som ungdomsspiller spilte han vanligvis som offensiv midtbanespiller, det var ikke før han spilte på U18-nivå at han lærte å spille ving. Det forklarer hans tendens til å drive inn mot sentrum av banen, spesielt når han bruker sin svakere fot.

## Kilder
* Om Isaac Cuenca

## Referanser


## Eksterne lenker
*
Chula Vista

**Chula Vista** er en by i San Diego County i delstaten California i USA. Byen hadde et innbyggertall på 243&nbsp;916 i 2010. Chula Vista er den nest største byen i San Diego storbyområde, den syvende største byen i Sør-California, den fjortende største byen i staten California og den sytti syvende største byen i USA.

Byen ligger bare 11&nbsp;km fra sentrum av San Diego og 11&nbsp;km fra den meksikanske grensen.

## Referanser


## Eksterne lenker
* 
* Chula Vista Public Library website
* Chula Vista Schools Location and Phone Directory
Volley (fotball)

I fotball er **volley** et spark på ballen mens den er i lufta. Hel volley er et spark på ballen uten at den har vært i bakken, halv volley er et spark på ballen etter at den har vært i bakken, altså på «halvspretten». Volley er ofte brukt fra innlegg eller etter hjørnespark og blir også brukt til klarering.

## Litteratur
*
Cofidis (bank)

**Cofidis** er et fransk finansselskap i Otto GmbH-konsernet.

Cofidis ble grunnlagt i 1982 av 3&nbsp;Suisses International i samarbeid med Cetelem, og spesialiserer seg i forbrukerlån.

Selskapet sponser sykkellaget Cofidis, Le Crédit en Ligne.

Cofidis' forretningskonsept med å tilby tilpassede forbrukerlån via telefon eller over Internettet har blitt eksportert til andre land. I 2003 dannet Cofidis og Crédit Mutuel Nord Europe et samarbeid, Créfidis. I 2004 kjøpte Cofidis en 66-prosent andel i C2C, finansavdelingen i Camif Group.

## Referanser


## Eksterne lenker
*
Fremont (California)

**Fremont** er en by i Alameda County i delstaten California i USA. Byen hadde et innbyggertall på 214&nbsp;089 i 2010. Den ble grunnlagt den 23. januar 1956, i en sammenslåing av byene Centerville, Niles, Irvington, Mission San Jose og Warm Springs og er oppkalt etter den republikanske presidentkandidaten på 1840-tallet John Charles Frémont. Fremont ligger sørøst i San Francisco Bay Area og er den fjerde mest folkerike byen i San Francisco Bay Area.

## Referanser


## Eksterne lenker
* 
* FremontOnline – Community web site
Miao-opprøret (1854–73)

**Miao-opprøret 1854 - 1873** var et opprør i og rundt provinsen Guizhou i Kina da etniske miaofolk, han-kinesere og hui-kinesere forsøkte å fri seg fra Qing-dynastiets overherredømme. Det hadde vært noen tidligere opprør blant miaofolket i 1735-36 og 1795-1806, og dessuten en rekke andre etniske opprør flere steder rundt om i Kina i årtiene før 1850-årene. 

Opprøret pågikk under Xianfeng- og Tongzhi-eraene av Qing-dynastiet, og ble til slutt nedkjempet av de keiserlige styrker. Antall døde er blitt estimert til så mange som 4,9 millioner av en samlet befolkning på syv millioner i området, men disse tallene kan meget vel være overdrevne.

Opprøret ble utløst av en rekke faktorer. Det hadde bygd seg opp sterke spenninger mellom miaofolket og han-kinesere, man led under dårlig administrasjon, stor fattigdom og kamp om dyrkbar mark. Utbruddet av Taipingopprøret førte til at Qing-styret forsøkte å øke skatteinntektene samtidig som de trakk tilbake hærstyrker fra denne allerede urolige regionen. Dermed var grobunnen for opprør beredt. 

Historikeren Robert Jenks påpeker at det slett ikke bare var miaofolk som gikk til opprør, men en rekke etniskle minoriteter og dessuten en god del han-kinesere. Ett overslag går ut på at bare 40 prosent av opprørerne var miao og heje 29 prosent han-kinesere.

Uttrykket «miao» spentte dessuten videre enn det som i moderne tid identifiseres som miaofolket. Det dekket etnisiteter som den gang omfattet 40-60% av befolkningen i provinsen.

## Se også
*Miao-opprøret (1795–1806)
*Miao-opprøret (1735–36)
*Miao-opprørene under Ming-dynastiet
*Dunganopprøret
*Nianopprøret

## Referanser
Satyendra Nath Bose

**Satyendra Nath Bose** (bengali: সত্যেন্দ্রনাথ বসু, *Satyendranāth Basu*; født 1. januar 1894 i Calcutta i Britisk India, død 4. februar 1974) var en indisk fysiker og matematiker som gjorde viktig arbeid innen teoretisk fysikk.

Han er mest kjent for sine arbeider i kvantemekanikk på tidlig 1920-tall, da han la grunnlaget for Bose-Einstein-statistikk og teorien for Bose-Einstein-kondensat. Han er blitt hedret med å få partikkelbetegnelsen boson oppkalt etter seg. 

## Referanser


## Litteratur
* S. N. Bose. "Plancks Gesetz und Lichtquantenhypothese", *Zeitschrift für Physik* 26:178-181 (1924). *(The German translation of Bose's paper on Planck's law)*
* Abraham Pais. *Subtle is the Lord...: The Science and Life of Albert Einstein*. Oxford and New York: Oxford University Press, 1982. (pp.&nbsp;423–434). ISBN 0-19-853907-X.
* "Heat and thermodynamics" Saha and Srivasthava.
* Lev Pitaevskii and Sandro Stringari. "Bose-Einstein Condensation". Clarendon Press, 2003, Oxford.
* 

## Eksterne lenker
* Biografi over Bose
*   On S. N. Bose, his works and related themes. A blog 
* Hindu School, Kolkata 
* Scienceworld's biography of Satyendra Nath Bose
* The Indian Particle Man *(audio biography at [http://www.bbc.co.uk/radio4 BBC Radio 4])*
* Bosons - The Birds That Flock and Sing Together  *(biography of Bose and Bose-Einstein Condensation)*
* https://web.archive.org/web/20120625045358/http://www.itbhuglobal.org/chronicle/archives/2007/04/#001646 - Satyendra Nath Bose and Bose-Einstein Condensation Principle.
* University of Dhaka
Guo Kexin

**Guo Kexin** (; født 23. august 1923 i Fuzhou i Kina, død 2006), også kjent som **Ke-Xin Guo** eller **K.H.Kuo** (*Ke-Hsin Kuo*), var en ledende kinesisk fysiker, metallurg og krystallograf. Han var medlem av Det kinesiske vitenskapsakademi.

Guo betraktes som den banebrytende innen elektronmikroskopi i Kina.

## Referanser


## Litteratur
* *Electron microscopy of aperiodic materials Invited and contributed papers from a symposium at the ICEM14, Cancun, Mexico, 3 September 1998, in honour of Professor K.H. Kuo* - by Lian-Mao Peng and J. L. Aragón

## Eksterne lenker
*  
* Obituary: Physicist GUO Kexin, 83, passes away {
* Homepage of the K.H.Kuo Education Fund
* K. H. Kuo Home Page
Lucille (Kenny Rogers’ sang)

**«Lucille»** er en amerikansk ballade, skrevet av Roger Bowling og Hal Bynum. Den ble innspilt av Kenny Rogers og utgitt 24. januar 1977 som den andre og siste singlen fra albumet Kenny Rogers. Produsent var Larry Butler. 

Sangen handler om en mann i en bar som møter en kvinne som har forlatt sin ektemann.

Den ble Rogers' første større hit som soloartist etter at han forlot den suksessrike country/rock-gruppen The First Edition året før.

«Lucille», en internasjonal hit, nådde førsteplassen på Billboard Country Singles-listen, femteplassen på Billboard Hot 100-listen samt førsteplassen på den britiske singlelisten i juni 1977. Den var Roger's andre single som toppet en salgliste på den siden av Atlanterhavet. 

## Innhold
Sangteksten, som fremføres av fortelleren (Rogers), beretter historien som en mann i en bar Toledo, Ohio, som snart og nysgjerrig gjør seg kjent med en nedfor gift kvinne med navn Lucille. Da drinkene har begynt å virke på henne fortelleren om sitt ulykkelige liv og tørster etter endring og eventyr. Hennes ektemann kommer inn på scenen (først observert av fortelleren i et speil og beskrevet som et fjell med store ufølsomme hender) nærmer seg henne. Den utrøstelige ektemannen begynner å skjelve, forakter henne for hennes ubeleilige timing når det gjaldt å gå fra ham *«with four hungry children and a crop in the field»* og uttrykker sin kulminerende ikke-helbredete smerte. Etter at den forvirrede ektemannen forlater dem går den besluttsomme fortelleren og den gifte kvinnen til hotellrommet. Nå helt alene kommer den vakre kvinnen til fortelleren og blir villedet av hans rare, plutselige endring i sinn. Hans motvilje viker for de stadig tilbakevendende ordene som hennes ektemann ynkelig fortalte henne.

## Coverversjoner
* Den amerikanske countryartisten Billy Currington. Utgitt på hans CD-album, *[[Doin' Somethin' Right]]*, i 2005.
* Den amerikanske countryartisten Waylon Jennings. Utgitt på hans LP-album, Ol' Waylon, i 1977.
* En tysk versjon, kalt «John Peel», ble innspilt av den norske sangeren Wenche Myhre. Den ble utgitt på hennes LP-album, *Album*, i 1978.
* En nederlandsk versjon, kalt *«Marie-An»*, ble innspilt av den nederlandske sangeren Willem Duyn i 1980.

## Norsk versjon
Stein Ove Berg har skrevet en norsk tekst. Hans norske versjon heter «Helén».

3 busserulls har en versjon som heter "Gunhild"

### Innspilling
*Stein Ove Berg. Utgitt på singlen Talent TS&nbsp;058 i 1977.

## Listeplasseringer

## Referanser
Skadeserstatningsstudiestipendprogrammet etter bokseropprøret

**Skadeserstatningsstudiestipendprogrammet etter bokseropprøret** (kinesisk: 庚子賠款獎學金; pinyin: *Gēngzǐ Péikuǎn Jiǎngxuéjīn*, engelsk: *Boxer Indemnity Scholarship Program*) var et studistipendprogram som ble finansiert fra den skadeserstatning som Kina betalte til USA etter Bokseropprøret. Det gav mulighet for kinesiske studenter å studere i USA.

Etter Bokseropprøret ble det beseirede Qing-dynastiet pålagt å betale krigserstatninger på 450 millioner tael av fint sølv (på den tiden verdt ca 67,5 millioner pund eller 333 millioner US-dollar) med en rente på 4% per år i 39 år, og måtte til slutt betale hele 982 238 150 tael (ca 34 683 tonn sølv) for de tap som ble påført Åttenasjonsalliansen, der USAs andel var 7,32%, den russiske 28,97%, den tyske 20,02%, den franske 15,75%, den britiske 11,25%, den japanske 7,73%, den italienske 7,32%, den belgiske 1,89%, den østerriksk-ungarske 0,89%, den nederlandske 0,17%, og den spanske, portugisiske, svenske og norske 0,025% hver.

Da Liang Cheng, Qing-dynastiets representant i USA, fikk kjennskap til at vilkårene i Bokserprotokollen tildelte USA mer penger enn de opprinnelig hadde krevd, innledet han en kampanje for å presse USA til å tilbakebetale det mellomliggende til Kina. Etter flere år bestemtee Theodore Roosevelt-administrasjonen i juni 1907 at men skulle benytte mellombeløpet til et stipendprogram for å gi kinesiske studenter mulighet til å studere i USA.

Mellom 1909 og 1929 kunne om lag 1300 elever studere gjennom programmet. En del av pengene gikk til å starte en skole i Beijing i 1911 for å forberede elevene. Da så Tsinghua var blitt en ordentlig høgskole i 1929, ble stipendprogrammet åpnet for alle kandidater. Totalt fem grupper ble utdannet i USA innen den japanske invasjonen av Kina i 1937.

Et antall fremstående kinesere og kinesisk-amerikanere dro nytte av stipendprogrammet, som filosofen Hu Shih, Nobelpristageren i fysikk Chen Ning Yang, matematikeren Kai Lai Chung, lingvisten Yuen Ren Chao, pedagogen Kuo Ping-Wen og rakettforskeren Qian Xuesen. Stipendene fungerte som en modell for Fulbright-programmets stipendier for internasjonale utvekslingsprogram innen utdannelsesvesenet. Storbritannia, Frankrike og Japan innførte senere lignende programmer for kinesiske studenter.

## Eksterne lenker
*
Smetana

**Smetana** er et melkeprodukt fra Sentral- og Øst-Europa som fremstilles av uhomogenisert syrnet fløte. Det har blitt hevdet at smetana er et produkt av russisk opprinnelse. Smetana minner om crème fraîche (28 % fett), men siden det ikke har blitt homogenisert, skiller det seg ikke når det kokes eller brukes i varme retter. De mest anvendte smetana-variantene har 15–30 %&nbsp;fettinnhold og er mer syrlig enn crème fraîche.

## Produktet
Fettinnholdet i smetana varierer fra 10 til 70 %. De mest alminnelige smetana-variantene som er til salgs i supermarkedene har 10–40 % fettinnhold. Tilsetning av fortykningsmidler som gelatin er ikke forbudt, men betraktes ikke som autentisk. Smetana-produkter tilsatt gelatin og lignende anses av forbrukere flest for å være av lavere kvalitet og uegnet til matlagning, ettersom noen retter vil bli mislykket dersom man anvender smetana tilsatt fortykningsmiddel.

## Bruksområde

### Generelt
I mange østeuropeiske kjøkken brukes smetana i forretter, hovedretter, supper og desserter. For eksempel kan det være blandet i supper, grønnsaks- og kjøttretter, servert med pelmeni eller piroger, eller brukes som fyll i krydrede pannekaker. Produktet kan også blandes med hytteost, løk, paprika og andre krydderier til en pikant smøreost som spises på brød. Ettersom smetana i motsetning til crème fraîche ikke skiller seg ved høye temperaturer, anvendes det blant annet til kjøtt- eller grønnsaksgryteretter og andre retter som krever en lang tilberedningstid i ovnen.

### Ungarn
Ungarske kokker bruker smetana (ungarsk *tejföl* eller *tejfel*) i sauser som *paprikas* og i oppskrifter som skinke-fylte pannekaker (palacsinta). I de seneste tiårene har mange forbrukere i stadig større grad etterspurt meieriprodukter med lavere fettinnhold. Derfor har smaken og konsistensen til mange meieriprodukter blitt endret. Noen ungarske kokebøker anbefaler nå å erstatte smetana med crème fraîche blandet med fløte (38–40 %&nbsp;melkefett).

### Finland
Smetana er meget utbredt i det finske kjøkken, ikke minst i Karelen og Ingermanland. I ukrainsk og russisk kjøkken bruker man ofte smetana som tilsetning (garnityr) i borsjtsj og andre supper, samt som ingrediens i vareniki og pelmeni.

### Tyskland
*Schmand* er typisk for noen lokale tyske kjøkken, især i Hessen og Thüringen. Bemerkelsesverdig er at det ikke kun anvendes i krydrede retter, men også i kaker som Schmandkuchen og desserter.

## Referanser




## Eksterne lenker
*
DS «Garibaldi»

**DS «Garibaldi»** var et lasteskip bygget av Stavanger Støberi & Dok som byggenummer 40. Hun ble levert til reder C.Mathisen i mai 1902. Skipet hadde flere norske eiere frem til hun ble solgt til Tallinn, Estland i 1939. Senket i 1941.

## Historie
* 1902:  Levert som DS «Garibaldi» for C. Mathisen, Bergen
* 1905:  Solgt til Westfal-Larsen & Co. A/S, Bergen
* 1917:  Disponert av British Government 
* 1919:  Tilbakelevert Westfal-Larsen & Co. A/S
* 1922:  Solg til Rasmus F.Olsen ed flere, Bergen
* 1934:  Solgt til Skibs A/S Hardy ved Oswald L. Mørch & Ottar Holter, Sarpsborg 
* 1939:  Solgt til Mihkel Utov, Tallinn, Estland. Omdøpt «Liisa»
* 1940:  Sovjetiske myndigheter beslaglegger skipet
* 1941:  21. juni: Forlot Liepaja lastet med sement og piggtråd for Paldiski
* 1941:  23. juni: Mannskapet på 14 blir beordret i livbåten. Skipet blir deretter senket av et  tysk marineskip, sør for Hangö, Finland

## Kilder
*Erling Jensen: *Stavanger Støberi & Dok*, 2008, ISBN 9788292309568
*
Martín Montoya

**Martín Montoya Torralbo** (født 14. april 1991) er en spansk fotballspiller som spiller for den greske klubben .

## Referanser


## Eksterne lenker
*
Tuorla observatorium

**Tuorla observatorium** (finsk: *Tuorlan observatorio*) er Åbo universitets
astronomiske observatorium. Det ligger i Sankt Karins kommune, ca 10 km øst for Åbo.
 
Observatoriet inneholder et 1 m *Dall-Kirkham*-speilteleskop og et 70 cm *Schmidt-kamera*. Speilteleskopet er Finlands største. Videre har observatoriet et 2 m radioteleskop.
 
Observatoriet ble grunnlagt i 1952 av Yrjö Väisälä. Han var også observatoriets første direktør.
I 2008 ble det bygget et planetarium i tilknytning til observatoriet.
  
## Eksterne lenker
*  History of Tuorla Observatory
Hedda Gjerpen

**Hedda Anette Gjerpen** (født 4. mars 1961 i Oslo) er en norsk maler kjent for sine figurative portretter og stilleben. I dag bor hun og arbeider i Roma og Oslo.

## Bakgrunn og arbeid

Gjerpen arbeider i tradisjonell stil med oljemaling på canvas, hun lager også trykk gjennom radering, tørrpolering og inngravering på kopperplater. Gjerpen har kunstutdannelse fra Ecole Nationale Supérieure des Beaux-Arts, Paris, fra 1980 til 1981 og Statens kunstakademi, Oslo, fra 1982 til 1986. Hun arbeidet som gjestelærer innenfor aktmaling ved Statens kunstakademi i 1994. Hun underviste også ved Nasjonalgalleriets tegnekurs (klassisk tegning basert på å kopiere gresk/romerske skulpturer) fra 1993 til 2001.
Hun har mottatt stipend fra Anton Meiers Kunstnerlegat og fra Dagens Næringsliv. Gjerpen har også laget malerier og tegninger for en rekke nordiske film- og fjernsynsproduksjoner av blant annet: Liv Ullmann, Kjell Grede, Erik Gustavsson og Pål Løkkeberg.

## Utstillinger (i utvalg)
* 1990 - Status, Oslo Kunstforening.
* 1990 - Norske Bilder, Galleri Brandstrup. 
* 1990/91/92/93/94/95 - Galleri M, Åsgårdstrand, separat.
* 1991 - Galleri Brandstrup.
* 1991 - Tjøme Kunst og Kultursenter. 
* 1993 - Øvre Eiker Kunstforening.
* 1994 - Galleri Skallum, grafikkutst.
* 1995 - Fossesholm Herregård.
* 1996/2000 - Intimgalleriet, Bergens Kunstforening. 
* 1996 - Galleri Skallum, grafikkutst. 
* 1997 - Fet Kunstforening.
* 1997 - Galleri Skallum.
* 1997 - Galleri Brandstrup Wrightgaarden, separat.
* 1998 - Galleri Skallum. 
* 1999 - Galleri Skallum, separat. 
* 2001 - Åsgårdstrand rådhus. 
* 2003 - Norsk Hydro, Porsgrunn. 
* 2003 - Losby Gods Ekelyutstillingen. 
* 2006 -  Galleri Munch, akt utstilling.
* 2006 - Vinjeutstillingen. 
* 2007 - Galleri Ø, 2009.
* 2011 - Galleri Skallum, separat.

## Innkjøpt av

Oslobanken, Renaissance cruises, Vestfold kraftselskap (portrett og utsmykning), Statoil (portrett og utsmykninger), Universitetet i Oslo (portretter), Refsnes Gods.

## Referanser


## Eksterne lenker
* Gjerpens nettsider
Rosenbergs Arkitekter

**Rosenbergs Ariktekter AB** er et selskap fra Stockholm, eiet av Inga Varg og Alessandro Ripellino siden 1993 da det ble etablert. Det oppfølger selskapet *Rosenberg och Stål Arkitektkontor* som ble etablert i 1955.

Selskapet arbeider med arkitektur, byplanlegging og interiørarkitektur.

## Verk (utvalg)

Image:Tomteboda postterminal 2010a.jpg|Tomteboda postterminal
Image:Stockholmsmässan april 2006.JPG|Rica Talk Hotel
Image:ViewfromBarnhusbron.JPG|Flat Iron Building
Image:Bankhus 90, 2010.jpg|Bankhus 90
Image:Kvarteretlusten.JPG|Lindhagsskrapan


## Eksterne lenker
*
Liste over kulturminner i Kristiansund

**Liste over kulturminner i Kristiansund** er en oversikt over fredede og/eller bevaringsverdige bygninger og elementer i Kristiansund. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Your Highness

***Your Highness*** er en amerikansk fantasyfilm/komedie fra 2011. Filmen er regissert av David Gordon Green, skrevet av Danny McBride og Ben Best, og har McBride, James Franco, Natalie Portman og Zooey Deschanel i hovedrollene.

## Handling
Prinsene Thadeous (Danny McBride) og Fabious (James Franco) er brødre - men der stopper også likheten. Mens Fabious er den typiske helten med et godt hjerte, stort mot og fantastiske nærkampegenskaper, er Thadeous mer av en latsabb som aldri gidder å gjøre noe, og som setter pris på en grov vits. Men når Fabious' brud Belladonna (Zooey Deschanel) blir kidnappet av den onde trollmannen Leezar (Justin Theroux), må Fabious og Thadeous i aksjon, sistnevnte mest på grunn av at han må. På veien finner de også den stridslystne og seksuelt pågående krigeren Isabel (Natalie Portman), som Thadeous umiddelbart faller for, men som også har en agenda for seg selv.

## Rolleliste
* Danny McBride i rollen som Thadeous
* James Franco i rollen som Fabious
* Natalie Portman i rollen som Isabel
* Zooey Deschanel i rollen som Belladonna
* Justin Theroux i rollen som Leezar
* Rasmus Hardiker i rollen som Courtney
* Toby Jones i rollen som Julie
* Charles Dance i rollen som King Tallious
* Damian Lewis i rollen som Boremont
* Simon Farnaby i rollen som Manious the Bold
* John Fricker i rollen som Marteetee
* Noah Huntley i rollen som Head Knight

## Eksterne lenker
* 
*
Pineapple Express

***Pineapple Express*** er en amerikansk komedie fra 2008. Filmen er regissert av David Gordon Green, skrevet av Seth Rogen og Evan Goldberg, og har Rogen og James Franco i hovedrollene.

## Handling
Dale Denton (Seth Rogen) og hans doplanger Saul Silver (James Franco) har lite til felles, bortsett fra sin avhengighet til den kraftfulle cannabistypen *Pineapple Express*. Men når Dale blir eneste vitne til et mord utført av to korrupte politioffiserer og drar med seg Saul på lasset, må de flykte. Først tror duoen at de er rammet av en sterk paranoia fra cannabistypen som de så sårt elsker, men de oppdager snart at trusselen fra politimennene faktisk er reèll, og at de har intensjoner om å drepe dem begge.

## Rolleliste
* Seth Rogen i rollen som Dale Denton
* James Franco i rollen som Saul Silver
* Danny McBride i rollen som Red
* Kevin Corrigan i rollen som Budlofsky
* Craig Robinson i rollen som Matheson
* Gary Cole i rollen som Ted Jones
* Rosie Perez i rollen som Carol / Female Cop
* Ed Begley jr. i rollen som Robert
* Nora Dunn i rollen som Shannon
* Amber Heard i rollen som Angie Anderson
* Joe Lo Truglio i rollen som Mr. Edwards
* Arthur Napiontek i rollen som Clark
* Cleo King i rollen som Police Liaison Officer
* Bill Hader i rollen som Private Miller
* James Remar i rollen som General Bratt
* Jonathan Spencer i rollen som Scientist
* Dana Lee i rollen som Cheung
* Bobby Lee i rollen som Bobby
* Ken Jeong i rollen som Ken

## Eksterne lenker
* 
*
Store Leirsjøen

**Store Leirsjøen** eller **Stor-Leirsjøen** ligger i Leirelvvassdraget i Trondheim bymark. Leirsjøen var opprinnelig adskilt fra Frøsetvatnet i øst, men ved oppdemmingen i 1929 fløt vannene sammen. Leirsjøen var drikkevannskilde i årene 1922 til 1993, og deretter reservevannkilde til 2016. Av denne grunn har det ikke vært tillatt å fiske i vannet. Resultatet er en stor bestand av småfallen ørret og røye. Ved prøvefiske var gjennomsnittsstørrelsen i fangstene omkring 100 gram. Det finnes også trepigget stingsild i vannet. Dessuten har bever tilhold i vannet.

Vannet har tilsig fra Litl-Leirsjøen i vest, og utløp til Leirelva mot øst.

## Referanser
Kabinettssekreterare

En **kabinettssekreterare** er i Sverige utrikesdepartementets høyeste embetsmann nest etter utenriksministeren. Tittelen motsvarer i moderne tid den rollen som en statssekretær har i forhold til en statsråd som sjef for noen av de andre departementene i regeringskansliet. Kabinettssekreteraren er nå, i likhet med statssekretær, en stilling som er politisk besatt.

Opprinnelig var kabinettsekreteraren høyeste sjef for Kabinettet för utrikes brefväxlingen da dette ble opprettet i 1791 av Gustav III. Etter at regeringsreformen av 1809 hadde trådt i kraft ble i stedet utrikesstatsministern den høyeste sjef, og da kabinettet ved departementalreformen i 1840 ble omdannet til et utenriksdepartement begynte kabinettsekreteraren å ligne en statssekretetær.

## Kabinettssekreterare gjennom tidene
* Aron Isak Silfversparre, 1791–1792
* Schering Rosenhane, 29. aug 1792 - 17. feb 1801
* Gustaf Lagerbielke, 1801–1805
* Gustaf af Wetterstedt, 17. mai 1805– 29. juni 1809
* Carl Aron Ehrengranat, 29. juni 1809– 29. sep 1811
* Aron Hjort, 29. sep 1811– 15. nov 1814
* Erik Julius Lagerheim, 15. nov 1814– 30. sep 1817
* David von Schulzenheim, 30. sep 1817–26. jan 1825
* Elias Lagerheim, 8. feb 1825– 14. des 1831
* Albrecht Elof Ihre, 14. des 1831– 16. mai 1840
* Kristoffer Ludvig Rutger Manderström, 26. juni 1840– 30. mai 1855
* Albert Ehrensvärd d.ä, 30. mai 1855– 11. mars 1859
* Carl Fredrik Palmstierna, 11. mars 1859– 2. sep 1864
* Carl Johan Albert Sandströmer, 2. sep 1864– 8. juni 1866
* Frans Theodor Lindstrand, 2. juni 1866– 22. jan 1869
* Lave Gustaf Beck-Friis, 22. jan 1869– 16. des 1870
* Hans Henrik von Essen, 16. des 1870– 12. juni 1873
* Carl Lewenhaupt, 19. juli 1873– 6. mars 1876
* Alfred Lagerheim, 6. mars 1876– 28. okt 1886
* Carl Bildt d.ä., 28. okt 1886– 10. sep 1889
* August Gyldenstolpe, 10. sep 1889– 11. okt 1895
* Arvid Taube, 11. okt 1895– 28. feb 1900
* Thor von Ditten, 28. feb 1900– 8. mai 1903
* Eric Trolle, 8. mai 1903– 30. juni 1905
* Carl Haraldsson Strömfelt, 7. juli 1905– 16. feb 1906
* Albert Ehrensvärd d.y, 16. feb 1906– 17. juni 1908
* Fredrik Ramel, 1908–1913
* Oskar Ewerlöf, 1913–1918
* Wollmar Boström, 1918–1922
* Erik Sjöborg, 1922–1928
* Einar Hennings, 1928–1931
* Carl Hamilton, 1931–1934
* Christian Günther, 1934–1937
* Erik C:son Boheman, 1938–1944
* *Vakant* 1944–1945
* Stig Sahlin, 1945
* Karl Ivan Westman, 1945–1947
* Hans Gustaf Beck-Friis, 1947–1949
* Dag Hammarskjöld, 1949–1951
* Arne S Lundberg, 1951–1956
* Leif Belfrage, 1956–1967
* Ole Jödahl, 1. sep 1967–7. juni 1972
* Sverker Åström, 1972–1977
* Leif Leifland, 1977–1982
* Pierre Schori, 1982–1991
* Lars-Åke Nilsson, 1991–1994
* Jan Eliasson, 1994–2000
* Hans Dahlgren, 2000–2006
* Frank Belfrage 2006–

## Se også
* Statsråd (regjeringsorgan)
Grammatorcynus

* *Grammatorcynus bicarinatus*
* *Grammatorcynus bilineatus*

***Grammatorcynus*** er en slekt i makrellfamilien.

Kroppen er langstrakt og litt flattrykt fra sidene. Munnen er forholdsvis liten. Ryggfinnene sitter tett. Første ryggfinne har 11–13 piggstråler og andre ryggfinne 10–12 bløtstråler. Sidelinjen er todelt. Kroppen er dekket med ganske små skjell, og det er ikke noe panser på forkroppen. Ryggen er skinnende blågrønn, og buken er sølvfarget med et gyllent skjær. Begge artene har svømmeblære. 

*Grammatorcynus bilineatus* er utbredt i det indopasifiske området fra Rødehavet østover til Ryukyuøyene, Marshalløyene, Fiji, Ny-Caledonia og nordkysten av Australia. *Grammatorcynus bicarinatus* er bare kjent fra vest-, nord- og østkysten av Australia og finnes blant annet rundt Great Barrier Reef. Før 1983 mente man at det bare var én art i slekten, og navnet *G. bicarinatus* ble brukt i en videre betydning.

Begge artene svømmer pelagisk i store stimer i grunne kystfarvann. De jakter på krepsdyr og fisker.

Det blir fisket lite etter *Grammatorcynus*. De har en ubehagelig ammoniakklukt hvis de ikke blir tilberedt på den rette måten. I Queensland i Australia regnes likevel *G. bicarinatus* som en delikatesse.

## Litteratur
* 
* 

## Eksterne lenker
*
The Heartbreak Kid (2007)

***The Heartbreak Kid*** er en amerikansk romantisk komedie fra 2007. Filmen er regissert av Bobby Farrelly og Peter Farrelly, og har Ben Stiller, Malin Åkerman og Michelle Monaghan i hovedrollene.

## Om filmen
Filmen er en remake av den italienske filmen *[[Luna di miele in tre]]* (1976), og en versjon av filmen med samme navn fra 1972.

## Handling
Eddie (Ben Stiller) er singel og usikker på om han vil inn i et forhold. Men da han ser vakre og vellykkede Lila (Malin Åkerman) bli offer for en vesketyv, faller han for henne umiddelbart, og de gifter seg etter kort tid. Eddie tror han har funnet den rette og er veldig lykkelig. Men på bryllupsreisen til Cabo oppdager han at Lila slett ikke er den kvinnen hun gikk for å være, og innser at han gjorde en feil da han giftet seg med henne. Det hele kompliserer seg ytterligere da han møter Miranda (Michelle Monaghan), en mye mer voksen og jordnær kvinne, som han får en svært god tone med og forelsker seg i. Men Eddie må finne ut en måte å skille seg fra Lila på, samtidig som Miranda ikke får snusen i hvorfor han egentlig i Cabo.

## Rolleliste
* Ben Stiller i rollen som Eddie
* Malin Åkerman i rollen som Lila
* Michelle Monaghan i rollen som Miranda
* Jerry Stiller i rollen som Doc
* Rob Corddry i rollen som Mac
* Carlos Mencia i rollen som Tito
* Scott Wilson i rollen som Boo
* Polly Holliday i rollen som Beryl
* Danny McBride i rollen som Martin
* Roy Jenkins i rollen som Buzz
* Stephanie Courtney i rollen som Gayla
* Amy Sloan i rollen som Deborah
* Jerry Sherman i rollen som Grandpa Anderson
* Lauren Bowles i rollen som Tammy
* Johnny Sneed i rollen som Cal
* Luis Accinelli i rollen som Manuel
* Ali Hills i rollen som Jodi the Bride
* Joel Bryant i rollen som Michael the Groom
* Dean Norris i rollen som Jodi's Father
* Leslie Easterbrook i rollen som Jodi's Mom
* Eva Longoria i rollen som Consuela
* Betsy Rue i rollen som Mimi

## Eksterne lenker
* 
*
Youssef Rossi

**Youssef Rossi** (arabisk: يوسف روسي‎) (født 28. juni 1973 i Casablanca) er en marokkansk tidligere fotballspiller. Rossi spilte som forsvarer, og fikk flere landskamper for Marokkos herrelandslag.

## Klubbkarriere
Rossi startet karrieren i Raja Casablanca. Han signerte for den franske fotballklubben Stade Rennais. Etter over førti kamper i franske Ligue 1, gikk Rossi til NEC Nijmegen i en låneavtale. Han spilte bare fire klubber for den nederlandske klubben, før han gikk til Scottish Premier League-klubben Dunfermline Athletic i 2000, i en overgang verd 200 000 £.

Etter fire måneder i Dunfermline Athletic, spilte Rossi debutkampen for klubben, hvor han ble utvist etter 25 minutter. Han fikk sitt andre røde kort på tre kamper, da han i en kamp mot Dundee United igjen ble utvist, og hvor han på vei av banen gjorde en provoserende bevegelse mot Dundee-fansen. Rossi scoret sitt eneste mål for klubben da de møtte Aberdeen 2. juledag 2000.

Rossi pådro seg en internasjonal utestengelse, etter han, i en konflikt med klubben, ikke møtte opp til trening og kamper. Etter tre år i Skottland, signerte Rossi for sin klubben hvor han startet karrieren, Raja Casablanca. Han ble i Marokko i ett år, før han signerte for Al-Khor i Qatar, hvor han ble ut karrieren.

## Landslagskarriere
Rossi spilte 22 kamper for Marokkos landslag, og var med i troppen som spilte i VM i 1998, samt i troppen som spilte i Afrikamesterskapet samme året.

## Referanser

## Eksterne lenker
*